Zdeněk Mácal
<s>Zdeněk Mácal (Brno, 8. januara 1936.) češki je dirigent.</s>

<s>Mácal je već sa četiri godine počeo svirati violinu.</s><s>Nakon završene osnovne škole, daljnje je glazbeno obrazovanje stekao na Brnskom konzervatoriju i na Janačekovoj akademiji glazbe i primijenjenih umjetnosti, gdje je s najvišim ocjenama diplomirao 1960. godine.</s><s>Svoj prvi dirigentski angažman ostvario je kao dirigent Praškog simfonijskog orkestra, dirigirajući brojne koncerte i opere.</s><s>Na Međunarodnom natjecanju dirigenata u francuskom gradu Besançonu 1965. osvojio je 1. nagrdu.</s><s>Isti uspjeh ostvario je na Natjecanju "Dimitri Mitropoulos" u New Yorku 1966. godine.</s><s>Nakon sovjetske invazije na Čehoslovačku i Praškog proljeća 1968. godine, odlazi iz rodne zemlje i 1970. postaje šef dirigent Kölnskog simfonijskog orkestra, a 1974. i Orkestra Radija Hannover.</s>

<s>U međuvremenu je 1972. godine nastupio sa simfonijskim orkestrom iz Chicaga, a bio je i voditelj Grant Park Music Festivala, koji se svake godine održava u Chicagu.</s>

<s>Tijekom umjetničke sezone 1985./86. bio je šef dirigent Simfonijskog orkestra u Sydneyu.</s><s>Iako je orkestar trebao voditi tri godine, u lipnju 1986. napustio je zemlju bez dodatnih objašnjenja, nakon što je u ožujku 1986. zamolio skraćivanje do kraja sezone.</s>

<s>Nakon odlaska iz Australije, iste godine postaje šef dirigent simfonijskog orkestra u amerićkom Milwaukeu, Wisconsin.</s><s>Sa time je orkestrom 1989. godine organizirao turneju po Istočnoj obali SAD-a.</s><s>Najznačajniji koncert tijekom turneje bio je onaj u Carnegie Hallu u New Yorku.</s><s>Tijekom turneje popularizirao je čeških skladatelja i snimio popularnu snimku Smetanine skladbe Má vlast sa diskografskom kućom Telarc International Corporation.</s><s>Tijekom turneje, koncerte orkestra prenosilo je preko 300 radio postaja.</s>

<s>U rujnu 1993. postao je šef dirigent Simfonijskog orkestra New Jerseya, i na toj poziciji ostao je do 2002. godine.</s><s>Američka diskografska kuća Delos Productions snimio je Dvořakovu verziju marijanskog himna Stala plačuć' tužna mati 1994. godine.</s><s>Iako je 2002. godine otišao s mjesta šefa dirigenta orkestra, članovi orkestra nagradili su ga titulom počasnog dirigenta Simfonijskog orkestra New Jerseya.</s>

<s>2003. godine vraća se u rodnu Češku i nastanjuje u Pragu, gdje je do 2007. godine bio šef dirigent Češke filharmonije.</s>

<s>Izvori</s>

<s>Vanjske veze 
  Bruce Duffie, Intervju sa Zdeněkom Mácalom, 26. srpnja 1990.</s>

<s>Čehoslovački dirigenti
Češki dirigenti</s>

